.td_uid_2_60b617b026e9c_rand.td-a-rec-img{text-align:left}.td_uid_2_60b617b026e9c_rand.td-a-rec-img img{margin:0 auto 0 0} Il-Qorti llum semgħet li l-Prosekuzzjoni m'għandhiex aktar xhieda xi tressaq fil-każ fuq il-qtil ta' Lassana Cisse Souleymane. Illum kompla l-każ fil-qorti kontra l-eks suldati Francesco Fenech u Lorin Scicluna, akkużati qatlu lil Cisse Souleymane kiesaħ u biered f'Ħal Far sentejn ilu, qtil allegatament immotivat mir-razziżmu. Il-qtil seħħ fis-6 t'April ftit qabel il-11pm meta r-raġel ta' 42 sena kien miexi lura lejn id-dar, fi Triq il-Ġebel f'Birżebbuġa. Fenech ta' 22 sena u Scicluna ta' 23 sena, it-tnejn qegħdin iwieġbu mhux ħatja għall-akkużi. Huma ilhom bil-libertà proviżorja minn Diċembru tal-2019. F'April li għadda Malta tiffinanzja r-ripatrijazzjoni tal-ġisem ta' Lassana Cissé Is-seduta tal-lum kienet waħda qasira li fiha ġew diskussi xi kwistjonijiet legali tekniċi. Il-Prosekuzzjoni, magħmula mis-Supretendent Keith Arnaud u s-Supretendent Trevor Micallef, infurmat lill-Qorti li l-evidenza kollha miġbura u m'hemmx aktar xhieda. Il-każ għandu jkompli f'Lulju. Fenech huwa rappreżentat mill-Avukati Giannella de Marco u Stephen Tonna Lowell, filwaqt li l-Avukati Franco Debono, Marion Camilleri u Kris Busietta qed jidhru għal Lorin Scicluna. F'Settembru Il-Maġistrat jgħid li l-każ dwar Lassana qed jieħu wisq fit-tul .td_uid_3_60b617b02718a_rand.td-a-rec-img{text-align:left}.td_uid_3_60b617b02718a_rand.td-a-rec-img img{margin:0 auto 0 0}